Деҳоти Зарзамин

Ҷамоати Зарзамин (то 2012 Қатаған) — ҷамоатест дар ноҳияи Бобоҷон Ғафурови вилояти Суғди Тоҷикистон.

Ҷамоати деҳоти Зарзамин (собиқ Қатаған) соли 1965 ташкил шудааст. Масоҳати умумии ҷамоат 306 га мебошад. Шумораи аҳоли ба 01.01.2013 – 12631 нафар буда, аз 2191 хоҷагӣ иборат аст. Қисми зиёди аҳолиро ӯзбекон ташкил медиҳанд. Дар ҳудуди ҷамоат 1 шуъбаи алоқа, 11 муассисаҳои хизматрасони, 2 мактабҳои таҳсилоти умумӣ, 1 беморхона, 1 маркази саломатӣ ва 1 масҷиди панҷвақта фаъолият менамояд. Ҷамоати мазкур яке аз деҳоти ободи ноҳия ба ҳисоб рафта, дар қисми шарқии ноҳия дар соҳили дарёи Сир ҷойгир шудааст. Фарзандони Зарзамин дар ободонии водии Вахш, Мирзочӯл ва Дилварзин хеле калон аст ва номи фарзандони диёрамон Қаҳрамони меҳнати сотсиалистӣ, собиқ раиси хоҷагии Жданови ноҳияи Ҷайҳун Абдурозиқ Раҳмонов, Қаҳрамони меҳнати сотсиалистӣ Тӯхта Пӯлодова, устоди пахтаи Ҷумҳурӣ Ш. Ортиқов, Ф. Тӯрабоева, агрономи шоистаи Тоҷикистон, собиқ раиси хоҷагии ба номи О. Убайдуллое Р. Юлдошев, иқтисодчии хизматнишондодаи Тоҷикистон Э. Қодиров, дорандаи ордени Ленин Э. Юсупов, Ҷӯра Бозоров, А.Юсупов ва дигар садҳо диловарони Ватан мебошанд. Дар солҳои 70-80-уми садаи 20 мардуми Зарзамин дар соҳаи кишоварзӣ натанҳо дар ноҳия, дар вилоят ва Ҷумҳурӣ ҳосилнокии пахтаро аз ҳар як гектар то 45 сентнер расониданд. Дар даврони истиқлол бо дасти деҳқонони Зарзамин садҳо гектар боғҳо шинонида шуда, обод карда шуда истодааст.

Шароитҳои табиию иқлимӣ ва захираҳо


Мардум

Деҳоти ҷамоат
Ҷамоати Зарзамин  Деҳа АҳолӣЗарзамини Нав 12933Меҳнатобод 554
 Феҳристи номи маҳалҳои Тоҷикистон. — Душанбе: Сарредаксияи илмии Энсиклопедияи Миллии Тоҷик, 2013. — 332 с.

 Эзоҳ 


Зарзамин